**K Ü L Z E T L A P**

**BSZC Csiha Győző Szakgimnáziuma és Szakközépiskolája  
FELÚJÍTÁSA**

4080 Hajdúnánás, Baross u. 11.

építés helye

**ÉPITÉSZ FELMÉRÉSI-FELÚJÍTÁSI TERV**

**Építtető:**

**Berettyóújfalui Szakképzési Centrum** 4100 Berettyóújfalu, Eötvös u. 1.

**Tervezők:**

**Tóth Sándor** építészmérnök É-2-09-02-89

**Balogh Endre** építész és épületgépész mérnök G-T 09-0039

**Nagy Zsolt** villamos mérnök V-T/09-0056

**TARTALOMJEGYZÉK**



**LEÍRÁSOK:**

Tervezői nyilatkozat

Műszaki leírás

**FEJEZETEK:**

ÉPÍTÉSZET

ÉPÜLETGÉPÉSZET

ÉPÜLETVILLAMOSSÁG

**Tervezői nyilatkozat**



**BSZC Csiha Győző Szakgimnáziuma és Szakközépiskolája   
FELÚJÍTÁSA**

4080 Hajdúnánás, Baross u. 11.

építés helye

**FELÚJÍTÁSI TERVÉHEZ**

Az építőipari kivitelezési tevékenységről, a kiviteli műszaki tervdokumentációk tartalmáról szóló 191/2009.(IX.15.) Korm. rendelet alapján nyilatkozom, hogy:

a fent ingatlanon építendő hagyományos szerkezetű épület építéséhez az épületgépész kiviteli terveket a jogszabályokban meghatározottak szerint készítettem el a szakági kivitelezés munkák megkezdésének időpontjára.

A tervezett műszaki megoldások megfelelnek a vonatkozó jogszabályoknak, így különösen az Étv. 31. § (1), (2) és (4) bekezdésében meghatározott követelményeknek, az országos településrendezési és építési követelményeknek, valamint az eseti hatósági előírásoknak,

* a vonatkozó szabványtól eltérő műszaki megoldás alkalmazására nem volt szükség a szerkezet, eljárás vagy számítási módszer a szabványossal legalább egyenértékű,
* az építési engedélyezési terv és a kivitelezési tervekkel összhangba került elkészítésre,
* a kivitelezési dokumentáció a külön jogszabály szerinti biztonsági és egészségvédelmi koordinátor közreműködésével készült, és
* a betervezett építési termékek megfelelőség igazolására vonatkozó nyilatkozatot tettem, továbbá
* a műszaki leírásokban ismertetettem, ha az engedélyezési dokumentációtól - a jogszabályok keretein belül - a kivitelezési dokumentáció eltért.

A tervezők szakmagyakorlási jogosultságát a tervezői nyilatkozaton a névjegyzéki bejegyzési (nyilvántartási) számuk feltüntetésével igazolom

A Étv. 33. § (1) bekezdésében foglaltakon túlmenően vállalom a felelősséget az általam elkészített kivitelezési dokumentáció technológiai megvalósíthatóságáért.

Tervellenőr nem kerül alkalmazásra.

A műszaki tervek készítésénél figyelemmel voltam a következő jogszabályokra

A tervdokumentáció tartalmát tartalomjegyzékben rögzítem és az egyes különálló tervlapokon a 191/2009.(IX.15.) Korm. rendeletben előírt adatokat feltüntetem.

**TŰZVÉDELMI NYILATKOZAT**

Kijelentem, hogy a tárgyi kiviteli tervdokumentáció készítése során betartottam a Belügyminiszter 54/2014 (XII.5.) BM rendeletének az Országos Tűzvédelmi Szabályzat kiadásáról (továbbiakban OTSZ) szóló rendeletében foglaltakat. Az MSZ 595 Tűzvédelmi szabványok, a tűzvédelmi műszaki követelmények megállapításáról és egyéb hatályos jogszabályokban, szabályzatokban foglalt előírásokat, a kiadott és érvényben lévő tűzrendészeti követelményeket. A fűtőhelyiség tűzállósági fokozata megfelel az OTSZ előírásainak, továbbá, mivel az összes beépített teljesítmény a 233 kW alatti tartományba esik, külön a gázfogyasztó készülékhez tűzoltó készülék felszerelése nem szükséges. A gáztüzelési berendezés nem tartozik az MSZ 12623-85 Gáz és olajtüzelésű berendezések kezelési osztályba sorolás szabvány hatálya alá.

**MUNKAVÉDELMI NYILATKOZAT**

A munkavédelemről szóló 1993. évi XCIII. törvény, az 5/1993. (XII.26.) MüM rendelet, GMBSZ módosításokkal egységes szerkezetbe foglalt szöveg, TIGÁZ DSO Kft Technológiai Utasítások és Munkavédelmi Szabályzat, egyéb jogszabályok és biztonságtechnikai szabványok rendelkezéseinek megfelelően kijelentem, hogy a tervdokumentáció a létesítményre és üzemeltetésre vonatkozó, a tervezéskor érvényben lévő jogszabályok, szabványok, szabályzatok és egyéb hatósági előírások alapján készült a tervfejezetben részletezettek szerint. A tervezés során a munkavédelmi koordinátorral egyeztettem. A terv a 4/2002.(II.20.) SzCsM-EüM együttes rendelet előírásainak megfelel.

**KÖRNYEZETVÉDELMI, TERMÉSZETVÉDELMI NYILATKOZAT**

A tárgyi kiviteli tervdokumentáció készítése során a vonatkozó rendeletekben: A 1995. Évi LIII. Törvény a környezet védelmének általános szabályairól, a 27/2008. (XII. 3.) KvVM-EüM együttes rendelet a környezeti zaj- és rezgésterhelési határértékek megállapításáról a 45/2004 (VII.26.) BM-KvVM együttes rendelet az építési és bontási hulladék kezelésének részletes szabályairól szóló rendelkezésekben, környezetvédelmi előírásokban, jogszabályokban, szabványokban, technológiai utasításokban, valamint a környezetvédelemről szóló törvényben előírtakat betartottam, azoktól való eltérésre nem volt szükség. A Korm. rendelet a káros légszennyezés megelőzésére, csökkentésére, megszüntetésére az emberi egészség és környezet megóvása érdekében született meg, végrehajtásáról pedig az OKTH rendelkezése gondoskodik.

Az elkészített kiviteli tervdokumentáció környezetvédelmileg és természetvédelmileg megfelelő.

Debrecen, 2018.03.16.

Tóth Sándor

É-2-09-02-89

**Műszaki leírás**



**BSZC Csiha Győző Szakgimnáziuma és Szakközépiskolája  
FELÚJÍTÁSA**

4080 Hajdúnánás, Baross u. 11.

építés helye

**Az épületegyüttes rövid bemutatása:**

Az iskola épületegyüttes a megrendelő elmondása szerint legalább két ütemben készült a 70-es és 80-as években. Az átadott tervdokumentációk hiányosak, így a pontos évszám nem ismert.

Az iskola épületeinek állaga, a sokéves működés és használat alatt jelentősen romlott, elhasználódott. Az évenkénti nyári szünetek alatti karbantartások, a javítgatásokkal csak a pillanatnyi problémákat oldották meg. Jelentős felújítás nem történt az elmúlt évtizedekben.

A homlokzati nyílászárók, elhasználódtak, elöregedtek a sokéves használat, a karbantartás hiánya, és az időjárás hatásai miatt.

Az épületben a lámpatestek és lámpák elektromos vezeték rendszere, villanykapcsolók a sokéves használat alatt elavulttá váltak, nem felelnek meg a mai előírásoknak, melyeket az ÁNTSZ is megkifogásolt. Azokon a helyeken ahol a burkolat nélküli lámpatestek vannak, ki kell cserélni, a lámpatestek fényereje nem látja el megfelelő fénnyel a tantermeket, folyosókat, ahol a természetes fény kevesebb.

A korszerűtlen fűtési rendszer miatt a gázfogyasztás nagyon magas, a radiátorok szabályozása nem megoldott. A gázkazánok nem üzembiztosak, és nagy fogyasztásúak.

Az épület egyes vizesblokkjai, valamint a tornateremhez tartozó női zuhanyzó az alapvető higiéniai előírásoknak sem felelnek meg. A burkolatok nem takaríthatóak. A berendezések nem működnek megfelelően, szivárognak, töröttek, hiányosak (Wc tartályok, csapok). A zuhanyzók vízellátását biztosító bojlerek, nem működnek.

**Az épület jelenlegi felújításának műszaki leírása:**

* a homlokzatot el kell látni 15 cm vastag homlokzati hőszigetelő rendszerrel kőzetgyapot sávok beépítésével a vonatkozó előírásoknak megfelelően.
* a homlokzati nyílászárókat ki kell cserélni korszerű hőszigetelő műanyag nyílászárókra, külső, belső párkánnyal. A belső ablakkávák javításával és festésével. A kazánházi fém nyílászárók nem lesznek cserélve, azok festése szükséges. Az ablakokon elhelyezett rácsok le lesznek szerelve, visszaszerelésre nem kerülnek.
* a Délkeleti homlokzaton lévő díszítő pilléreknél az ablakok szélessége 5-5 cm-rel le lesz szűkítve, Ytong fal készül, ennek ütközik neki a szigetelés, így mind két oldalon 5-5 cm-rel kisebb lesz az ablakok tiszta nyílása.
* a burkolat nélküli lámpatestek, helyére korszerű LED-es rendszerű, energiatakarékos, nagy fényerejű lámpatestek kerülnek, a folyosókon és azokban a tantermekben, ahol a lámpatestek nem látják el a szükséges fényigényt. Ahol a lámpák cseréje megtörténik, új kábelcsatorna és új kábelezés készül. Új kapcsolók felszerelése, és új vezetékek kiépítése szükséges. A bontási munkák miatt, a sérült vakolatot javítani és festeni kell.
* A radiátorokat el kell látni torló és szabályozó szelepekkel, összesen 133 radiátor van, hogy a fűtés szabályozható legyen. A most meglévő Hőtherm - 100 ES 116 kW-os 3 db kazán cserélve lesz, korszerű kondenzációs Baxi gázkazánokra, melyek fogyasztása jóval kedvezőbb. Gépészeti tervfejezet szerint.
* A földszinti és I. emeleti lány és fiú mosdókat, teljesen fel kell újítani. A fiú wc ben egy új 10 cm vastag válaszfal épül, 75/210-es ajtóval. A lány és fiú mosdókban összesen további 3db 90/210-es ajtó kerül beépítésre. Mindkét helyiségben a padló, és a falburkolat cserére szorulnak. A falburkolat 2,25 m magasságig készül. A helyiségek csempével nem borított részeinek, újra festése szükséges, a meglévő paravánfalak mázolásával, és javításával együtt. A wc fülkék meglévő és megmaradó ajtóit új zárakkal kell felszerelni. A helyiségek szaniterei cserét igényelnek (szintenként: 2 db - kézmosó, 2 db piszoár, 3 db – wc csésze, 1 db – falikút a női mosdóban)
* az I. emeleti mosdók előtti folyosón elhelyezett 1 db falikutat ki kell építeni, a mögötte lévő csempe burkolattal együtt, ahogy az a leszerelése előtt is volt.
* a női zuhanyzóban meglévő régi zuhanyfalak bontása szükséges, helyette új 10 cm-es fal készül Ytong téglából. Az új zuhanyfalak csempe burkolatot kapnak, amit 2,20 m magasságig kell burkolni, új épített zuhanyzók kerülnek kialakításra.
* a zuhanyzók meleg víz ellátását biztosító, 2 db 180 l-es bojlert javítani, vagy cserélni kell, az elektromos bekötések ellenőrzése, szintén szükséges.

Az épület nem műemléki épület a fent felsorolt felújítási munkák nem építési engedély köteles tevékenységek. A felújítás során keletkező veszélyes hulladék a helyi hulladék kezelőhöz kerül beszállításra.

Tóth Sándor

É-2-09-02-89